internet vaartha 503 Views
ముంబై : వాణిజ్యబ్యాంకులు ప్రభుత్వరంగంలోని ఎంఎంటిసి ఉత్పత్తిచేసిన బంగారు నాణే లను విక్రయించవచ్చని ప్రనకటించింది. దేశీయ మార్కెట్ల నుంచి బంగారం కొనుగోలుచేసి నాణేలను ఉత్పత్తిచేసి విక్రయించనవసరం లేకుండా ఎంఎంటిసి అంతకుముందే బంగారు నాణేలను ఉత్పత్తి చేస్తోంది. ఇండియా గోల్డ్‌కాయిన్స్‌ అశోకచక్ర గుర్తుతో ఉన్నవాటిని విక్రయిస్తోంది. ఎంఎంటిసి ఈమేరకు రిజర్వుబ్యాంకుకు కూడా నివేదిక ఇచ్చింది. దేశీయంగా సమీకరించిన ముడిబంగారం మాత్రమే ఐజిసికి వినియోగిస్తామని ప్రకటించింది. భారతీయ దిగుమతులుపరంగా సాలీనా 1000 టన్నులకుపైబడి పసిడి దిగుమతులు జరుగుతున్నాయి. విదేశీ కరెన్సీ నిల్వలు ఎక్కువ ఒత్తిడికి లోనవుతున్నాయి ఆర్థికలోటు కూడా ఈ దిగుమతులవల్లనే పెరుగుతోంది. మొత్తం 20వేల టన్నుల వరకూ బంగారం భారత్‌లోని కుటుంబాల వద్ద నిరర్ధకంగా ఉందని అంచనా. వీటి విలువ 52 లక్షల కోట్లు ఉంటుందని కూడా ప్రభుత్వం అంచనా వేసింది. బంగారం నగదీకరణ, తాకట్టు పథకం కింద బ్యాంకులు బంగారాన్ని సేకరించి 15ఏళ్ల వరకూ డిపాజిట్‌ చేస్తాయని. తదనంతరం వాటిని వేలం వేయడం లేదా జ్యుయెలర్లకు రుణంగా ఇవ్వడం వంటివిచేస్తాయి. బంగారం డిపాజిట్‌ చేసిన మొత్తంపై సాలీనా 2.50శాతం వడ్డీ సమకూరుతుంది. సేవింగ్స్‌ ఖాతాలపై ఇచ్చే వడ్డీకంటే తక్కువగా ఉంటుందని అంచనా.